Сёння многа кажуць, што не варта доўга затрымлівацца на адным працоўным месцы, а трэба мяняць яго кожныя шэсць гадоў, каб не страціць сябе як спецыяліста. У мяне таксама былі іншыя варыянты работы: пасля аспірантуры запрашалі выкладаць у ВНУ. Ужо калі працавала ў ліцэі, праводзіла заняткі для педагогаў у МАІРА. Але да нашай навучальнай установы адчуваю нейкае неверагоднае прыцягненне. Між іншым у гэтых адчуваннях я не адна: многа калег, якія затрымаліся тут надоўга”, — разважае Франчэска Леанідаўна.